Beliza

Beliza.Ebbe Vilborg. Norstedts svensk-latinska ordbok. Editio secunda anni 2009. Nomini adiectivo, "Belizensis". est parva Mesoamericae civitas, a septentrione Mexico, ab oriente Sinui Honduriae, a meridie et occidente Guatemalae finitima. Caput civitatis est Belmopanum. Usque ad annum 1973 haec terra Honduria Britannica nominabatur.
Sententia civitatis est "Sub Umbra Floreo." Lingua Anglica est lingua officialis Belizanorum, dum plurimas alias linguas etiam loquuntur, ut creolam Belizensem, Hispanicam, Garifuna, Kekchi, Mopan Mayensem, Yucatec Mayensem, Saxonicam Mennonitam, et Cantonensem.

 Historia 
Terra usque ad Europaeorum adventum a Mayis colebatur. Medio saeculo duodevicensimo herbarii Anglici ad litus pervenerunt. Hispani usque ad regionem adhuc non advenerant. Anno 1968 Civitates Foederatae Americae arbiter fuerunt, ut Regnum Unitum et Guatemala libertatem Belizae agnoscerent, quod assecutae sunt anno 1981. Guatemala rem publicam anno 1992 agnovit.

 Subdivisiones Belizae 
Beliza in sex districtus dividitur.

 No. Nomen Latinum Nomen Anglicum 1  Beliza  Belize  2  Cayum  Cayo  3  Corozalium  Corozal  4  Aurantia Via  Orange Walk  5  Rivus Stannius  Stann Creek  6  Toletum  Toledo 

 Geographia 
Belizae septemtrio praesertim in litoralibus planitiebus planis palustribusque, dense alicubi silvosis, constitit. In meridiem montes continui inferiores Montium Majorum, quorum superius culmen in Beliza est acumen Victoria, 1160 metra elevatum. Beliza inter flumina Fundum (Anglice Fundo) et Sarstunum (Anglice Sarstoon) collocatur, dum flumen Beliza media in civitate fluit. Per Caribicum litus scopuli curalii sunt. Belizae saepti curalii longissimi occidentali in hemisphaerio sunt et post Magnam Curalii Obicem secundi longissimi in mundo.

Clima loci est tropicum et generatim calidissimum humidissimumque. Pluviosa tempestas a Maio usque ad Novembrem durat, in qua naturalia pericula velut typhones et inundationes communia sunt.

 Oeconomia 
Parva, imprimis privata Belizana oeconomia praecipue ab agricultura, ab industria cum eadem conexa, et a mercotechnia fulcitur, cum periegese (praesertim in ad autonomam catadysem relatis areis) et aedificatione oeconomico in pondere ultimis annis crescentibus. Saccharum est productum agrarium maximi ponderis, et paene dimidii exportationum, dum banana in civitate maxima operis conductoria est. Citricorum productio per viam Hummingbirdanam ponderis industria constituitur. Petrolei 320 metra cubica quotidie hauriuntur (anno 2016).

Gubernationis expansivus, monetarius fiscalisque actus, Septembri anni 1998 coepti, productum domesticum grossum (PDG) 6.4 centesimas anno 1999 et 10.5 centesimas anno 2000 augere fecere. Augmentum ob globalem oeconomicam decelerationem et typhones agriculturae, piscatui, periegesi nocentes anno 2001 3 centesimas recessit. Praecipui fontes gubernationem praeoccupantes rapidum commercialis defectionis et debiti externi augmentum adhuc sunt. Principalis propositum propinquuum paupertatem deminuere est internationalibus donantibus adiuvantibus.

Hodie plures Belizani extra civitatem (praesertim in Civitatibus Foederatis) quam in Beliza ipsa vivunt, et producti domestici grossi valde significativa pars de pecunia ab istis emigrantibus missa venit.

 Demographia 
Belizana demographia maxime polyphylica origine componitur. Circa hominum dimidium Belizanorum mixtae, Majae Europaeaeque (mixticiae) originis est, 25 centesimae hominum Afrae ascendentiae et Afroeuropaea (creolae), circa 10 centesimae Maji et circa 6 centesimae Afroamerindii (Garifuni). Ceteri Europaeae, Indae, Sinensis, Boreoamericanae, Medii Orientis originis circulos comprehendunt.

Lingua Anglica est publica. Plerique Belizani, qui de vicinis civitatibus nuper non immigraverint, saltem fundamentalem linguae Anglicae notitiam habent. Lingua Anglica et lingua creola Anglica per litus et in medio meridieque civitatis praedominant. In occidente septemtrioneque lingua Hispanica magis diffusa est. Lingua Hispanica circa quinquagenis centesimis hominum materna est; ut secunda lingua autem aliae vicenae centesimae in illa fabulantur. Varii Maji circuli linguas Majas loquuntur et lingua Creola Anglica, Anglophonarum insularum Caribeano in mari creolis dialectis similis, a plerisque fabulatur. Aliquae meridianae Belizae communitates praesertim Garifune loquuntur.

Circa 40 centesimae hominum Catholici Romani sunt. Ecclesia Anglicana et alii Christiani Protestantes circuli cetera componuntur. Circa 5 centesimae quorum germanophonae communitatis Mennonitae est.

 Cultura 
Belizenses Anglice Hispaniceque loquuntur. Civitas Britannica colonia iam fuit, quamobrem cum Anglice loquuntur, accentu Anglico utuntur. Beliza sic infra Mexicum est, ut ex hac civitate momentum habeat.

Belize praesertim Catholica civitas est, multae scholae nominibus sanctorum vel biblicis referentiis nominantur et religiosa educatio curriculum participat.

Televisio praecipue importata, generatim de Americae totius nationibus, programmata exhibet. Obscurae pellis homines sunt et etiam divites eremitae sunt.

Urbs Aurantia Via ob malorum Sinensium productionem excellit.

Serpentium crocodylorumque praesentia aliquis in locis palis fictas domus aedificandas esse, cum ligneis fundamentis, ad protegendum faciunt. Subterraneae cavernae ad protegendum contra tropicales typhones serviunt.

Ephemeris "Vanidades" Brasilianarum ephemeridum velut "Cláudia" persimilis est, femineo publico de fucatione, notis, domestica ornatione vel novis vestium modis narrans.

 Notae 

 Nexus externi 

!
Categoria:Condita 1981
Categoria:Monarchiae constitutionales
Categoria:Civitates sui iuris